I 1813 mødte Christian Johanne (Hanne) Christine Langberg (april 1793 - 24 juli 1879)<ref>[http://bakkehussamlingen.dk/personer/langberg-hanne Johanne Langberg i Bakkehus-samlingen]</ref> på [[Bakkehusmuseet|Bakkehuset]], hvor han kom til salon hos [[Kamma Rahbek]] siden 1812. Han var også i perioden 1802-1808 skribent på Rahbeks "Minerva" og på hans egen efterfølger tidsskrift "Athene". Johanne var datter af tidligere ejer af Bakkehuset, justitsråd Knud Engelbreth Langberg (1760-1833) og Birgitte Marie Jacobsen (c. 1769-1829). Hendes far købte Bakkehuset i 1799, men opførte straks den mere moderne [[Ny Bakkegård]] i nærheden, og solgte gamle Bakkehuset til Knud Rahbek i 1802. Langberg-familien boede på Ny Bakkegård hvert år om sommeren og havde et nært venskab med Rahbekkerne. Johanne samt hendes søster Marie<ref>[http://bakkehussamlingen.dk/personer/langberg-marie Marie Langberg i Bakkehus-samlingen]</ref> blev siden barndommen gode venner med Kamma, skrev breve med hende og kom tit på Bakkehuset. Selvom Christian også var blevet ven med Kamma og skrev med hende tit, kom han også op at skændes med hende. Der opstod et konflikt mellem ham og Kamma i sommeren 1813, og det blev kun værre i januar 1814, da han blev forelsket i hendes veninde Johanne.<ref name="bakkehus"/> Selvom Christian og Kamma ikke længere var nære venner efter år 1815, kom han stadig til hendes salon i 1820erne, ikke mindst på grund af den forsonende Johanne og arbejdsforbindelser med Knud Rahbek. Christian og Johanne blev forlovede i 1819 og blev gift den 23. oktober 1820. I år 1821 blev de forældre til deres første søn [[Christian Knud Frederik Molbech]], som fulgte i farens fodspor og blev digter og oversætter. Sønnesøn [[Oluf Christian Molbech|Oluf]] blev også forfatter. Christian Knud F. udgav senere sin fars brevveksling med Kamma og med Grundtvig. I år 1925 fik parret deres anden søn, Hans Langberg Molbech, som blev gårdsejer og tog også sin mors efternavn for at nærme sig Langberg-familien. Hans var udlært i landsvæsen og fik en gård i Sverige, hvor hans søn Christian Daniel M. også var født. Mellem årene 1852-1855 købte Christian Molbech en gård i Nordsjælland, som han fik sønnen Hans til at overtage og forvalte.
Litteratur Historie Erhvervsliv Journalistik Lister_over_personer Videnskab Foreninger Organisationer